Document ID: 31999R0684

31999R0684
L 086/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 684/1999 НА КОМИСИЯТА
от 29 март 1999 година
за изменение на Регламент (ЕО) № 1484/95 относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин и за отмяна на Регламент № 163/67/ЕИО
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), последно изменен с Регламент (ЕО) № 1516/96 на Комисията (2), и по-специално член 5, параграф 4 и член 15 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (3), последно изменен с Регламент (ЕО) № 2916/95 на Комисията (4), и по-специално член 5, параграф 4 и член 15 от него,
като взе предвид Регламент (ЕИО) № 2783/75 на Съвета от 29 октомври 1975 г. относно общата система за търговия с яйчен албумин и млечен албумин (5), последно изменен с Регламент (ЕО) № 2916/95, и по-специално член 3, параграф 4 и член 10 от него,
като има предвид, че Регламент (ЕО) № 1484/95 на Комисията (6) наскоро бе изменен с Регламент (ЕО) № 493/1999 (7) в съответствие с решението, взето в рамките на Световната търговска организация, да стане задължително допълнителното мито да се установява въз основа на вносната CIF цена; като има предвид, че член 4, параграф 2 и член 6 от посочения регламент трябва също да бъдат изменени в съответствие с това решение;
като има предвид, че е необходимо настоящото изменение да се приложи възможно най-скоро;
като има предвид, че мерките, предвидени в настоящия регламент, са в съответствие със становището на Управителния комитет по яйцата и птичето месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1484/95 се изменя, както следва:
1.
член 4, параграф 2 се заличава;
2.
в член 6 „установени в приложение I“ се заменя с „посочени в член 1“.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 25 март 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 март 1999 година

Labels: 2
3
17
15